jkorsvik/nowiki_second_scrape_merged huggingface dataset:
Martin Horntveth

Martin Horntveth (født 20. september 1977) er en norsk musiker (hovedsakelig slagverk), komponist og elektronika-artist fra Tønsberg, mest kjent som trommeslager i Jaga Jazzist og The National Bank. 
Sammen med Ivar «Ravi» Christian Johansen startet han i 1994 bandet Jaga Jazzist hvor han og broren Lars er sentrale medlemmer. Sommeren 2003 skrev han sammen med Lars et bestillingsverk til Vestfold Festspillene i Tønsberg. Verket ble framført av besetningen som etterpå ble til bandet The National Bank. For sangen «Tolerate» fra bandets debutalbumet The National Bank fikk han Edvard-prisen 2005 klasse popmusikk sammen med Lars og tekstforfatter Martin Hagfors. 
Som soloartist har han gitt ut to EP-er innen elektronika og turnert i USA og Europa. Han har også et mer pop/rock-orientert soloprosjekt under navnet Wolf Whistle hvor han selv spiller alle instrumenter.
Martin Horntveth har også vært trommeslager i Bigbang i perioden 1997-1999, og var med på albumet Electric Psalmbook. Han har vært bandsjef for Bertine Zetlitz' backingband, og spilt med artister som Anneli Drecker, Thomas Dybdahl og Home Groan. Horntveth har også skrevet musikken til TV-seriene Luftens helter og Himmelblå, samt deltatt i TV-serien Torsdag kveld med Steinar Sagen hvor han var musikkansvarlig og studiomusiker i det fiktive TV-programmet. Han fikk Gammleng-prisen i klassen studiomusiker i 2017.


== Diskografi ==
Fast Motion (2002, Smalltown Supersound) EP 
Skull EP (2003, Smalltown Supersound) EP 
Play It Loud (2003, Parc Evil Records) 7" 
Fast Motion/Skull EP (2005, Smalltown Supersound) LP 
Mammon - Original Soundtrack (2014, Grappa Musikkforlag) CD 


== Referanser ==


== Eksterne lenker ==
Martin Horntveth på MySpace
NM i ishockey 1954

NM i ishockey 1954 var det 15. norgesmesterskapet i ishockey. 
Furuset vant sitt fjerde norgesmesterskap etter å ha slått Gamlebyen i omspillskamp.


== Tabellen ==


== Omkamp om Norgesmesterskapet ==
Ahmed Sékou Touré

Ahmed Sekou Touré (født 9. januar 1922, død 26. mars 1984) var Guineas første president og var han som stod for den endelige løsrivingen fra Frankrike i 1958. Touré var president fra 1958 til sin død i 1984. 
Touré var sosialist og gikk inn for pan-afrikanisme. Til å begynne med var han sterkt i mot vestlig samarbeid og satset heller på å samarbeide med Øst-Europa og Sovjetunionen. Allikevel ble kårene med vesten bedret etter hvert.
Sekou Touré var også god venn med Ghanas president Kwame Nkrumah.
I oktober 2021, i anledning 50 -årsjubileet for massakren i oktober 1971, ba slektninger til 70 guineaere henrettet under Sékou Touré -regimet president Mamady Doumbouya om rehabilitering og en verdig begravelse for ofrene.


== Utmerkelser ==
Touré ble i 2004 posthumt utnevnt til den sørafrikanske Ordenen O. R. Tambos følgesvenner.


== Referanser ==
NM i ishockey 1958

NM i ishockey 1958 var det 19. norgesmesterskapet i ishockey. 
Gamlebyen vant sitt sjette norgesmesterskap.


== Tabellen ==
Sagene trakk sitt lag etter halvspilt serie, og har fått 0-0 i de resterende kampene
Join (SQL)

JOIN  (som på norsk i matematisk forstand kan oversettes til skjøt) er en SQL-spesifikasjon som benyttes sammen med SELECT for å returnere et resultatmengde av opptegnelser fra flere tabeller, altså en «sammenføyning». Den brukes når man sammen med rader fra hovedtabellen skal kombinere rader fra andre.


== JOIN-spesifikasjoner ==
INNER JOIN eller bare JOIN – returnerer kun kombinerte rader.
LEFT JOIN – returnerer alle radene fra hovedtabellen og kombinerer dem med rader fra den andre der det er mulig.
RIGHT JOIN – returnerer alle radene fra den andre tabellen og kombinerer dem med rader fra hovedtabellen der det er mulig.Ulike rotasjoner av to tabeller:


== Grunnleggende syntaks ==
En JOIN-spørring ser slik ut:


== Eksempler ==
Tabellen personer ser slik ut:

Tabellen byer ser slik ut:


== Referanser ==
Årdalsfjorden

Årdalsfjorden kan vise til:

Årdalsfjorden (Årdal) – en sidefjord til Sognefjorden i Årdal kommune i Sogn og Fjordane.
Årdalsfjorden (Rogaland) – en sidefjord til Boknafjorden i Hjelmeland og Strand kommuner i Rogaland.
Årdalsfjorden – et annet navn på den sørligste delen av Byglandsfjorden i Bygland kommune i Aust-Agder.
Årdalsfjorden – den vestlige armen av innsjøen Tyin i Vang kommune i Oppland.


== Se også ==
Årdalsfjord (skip)
Carl Bernhard Salin

Carl Bernhard Salin (født 14. januar 1861, død 29. oktober 1931) var en svensk arkeolog og en museumsdrivkraft. Salin var sjef for Nordiska museet 1905-1913 og for Skansen i Stockholm 1905-1912.


== Liv og virke ==
Han var bror til arkitekten Kasper Salin (1856-1919) og halvbror til professor i gynekologi ved Karolinska Institutet, Mauritz Salin (1851-1927).
Salin var sjef for Nordiska museet 1905-1913 og for friluftsmuseet Skansen i Stockholm i årene 1905-1912. Etter sin museumstid virket han som riksantikvar i tiden 1913-1923, hvilket innebar at han ble sjef for Statens historiska museum i Stockholm, men samtidig drev han også som arkeolog, blant annet ved utgravningene i Siretorp i Blekinge 1915 og var en internasjonalt anerkjent spesialist på dyreornamentikk. Han var også en aktiv forfatter med en rekke utgivelser.


== Bibliografi (utvalg) ==
Ur djur- och växtmotivens utvecklingshistoria : studier i ornamentik, Stockholm 1890.
Fornminnen i Uppland undersökta sommaren 1890, Stockholm 1891. (Særtrykk fra K. Vitt. Hist. o. Antiqv. Akad. månadsblad; nr. 223-225, 1891.)
De nordiska guldbrakteaterna : några bidrag till kännedomen om brakteaternas utbredning och kulturhistoriska betydelse : en arkeologisk studie, Stockholm 1895.
  Våra minnen från hednatiden, Stockholm 1896.
Några tidiga former af germanska fornsaker i England, Stockholm 1897. (Særtrykk fra K. Vitt. Hist. o. Antiqv. Akad. månadsblad; 1894.)
Ett jernåldersfynd från Uppland, Stockholm 1899. (Særtrykk fra K. Vitt. Hist. o. Antiqv. Akad. månedssblad; nr. 289-300, 1896.)
Vikingatidsfynd från Fornvi i Ockelbo socken, Gestrikland, Stockholm 1904. (Særtrykk fra K. Vitt. Hist. o. Antiqv. Akad. månadsblad; 1898.)
Die altgermanische Thierornamentik, Stockholm 1904. (Oversatt til tysk av Johanna Mestorf, kom som nyutgivelse i Stockholm 1935 og i Wiesbaden 1981.)
Studier i ornamentik, Stockholm 1905.
Hjulstenen vid Gravsjön : Ett hitintills obeaktat fornminne, Sveriges natur 1921. Sidene 43-50.


== Referanser ==


== Eksterne lenker ==
(de) Verk av og om Carl Bernhard Salin i katalogen til det tyske nasjonalbiblioteket
NM i ishockey 1959

NM i ishockey 1959 var det 20. norgesmesterskapet i ishockey. 
Gamlebyen vant sitt sjuende norgesmesterskap.


== Tabellen ==
NM i ishockey 1961

NM i ishockey 1961 var det 22. norgesmesterskapet i ishockey. 
Tigrene vant sitt andre norgesmesterskap.


== 1. divisjon 1960/61 ==
NOU 2008: 6, Likelønnskommisjonen

NOU 2008:6 «Kjønn og lønn. Fakta, analyser og virkemidler for likelønn» er en norsk offentlig utredning (NOU) fra et utvalg som ble oppnevnt ved kongelig resolusjon 16. juni 2006. Kommisjonens mandat var avgrenset til å vurdere ulikheter i timelønn, mao. ikke problemstillinger knyttet til forskjeller i arbeidstid. Kommisjonen avga sin innstilling til Barne- og likestillingsdepartementet  21. februar 2008. Den ble ledet av Anne Enger og ble referert til som «Likelønnskommisjonen».
Medlemmene i Likelønnskommisjonen var Anne Enger, Erling Barth, Anne-Jorunn Berg, Hege Brækhus, Tom Colbjørnsen, Oddbjørn Raaum, Torgeir Aarvaag Stokke og Hege Torp.


== Likelønnskommisjonens forslag ==
Kommisjonen foreslo at regjeringen bør bidra med omtrent 3 milliarder kroner for å skape «likelønn» mellom menn og kvinner. Bidraget var ment å bidra til et lønnsløft for rundt 100.000 kvinner. Lønnsøkningen skal først og fremst gis til kvinner i yrker hvor mer enn to tredeler er kvinner. Dermed er sykepleiere, førskolelærere og lærere i målgruppen.
Kommisjonen mener et annet tiltak for å utligne forskjellen i gjennomsnittslønn mellom kvinner og menn, er å sikre at mødre og fedre deler foreldrepermisjonen likere. Den foreslo å dele foreldrepermisjonen i tre like store deler, en tredel til mor, en tredel til far, mens den siste tredelen kan fordeles valgfritt.


== Eksterne lenker ==
NOU 2008:6 Kjønn og lønn Fakta, analyser og virkemidler for likelønn
Oslomarkavassdragene

Oslomarkavassdragene er en gruppe av vassdrag i Osloregionen som enten drenerer til Indre Oslofjord, hvorav de største elvene er Lysakerelva, Akerselva og Sandvikselva, til Vansjø-Hobølvassdraget, eller til Øyeren der den største elva er Nittelva. Oslomarkavassdragene er vernet mot videre kraftutbygging under Verneplan I for vassdrag.Det finnes demninger og industri langs elvene. Hammeren kraftverk har en årsproduksjon på 16 GWh og utnytter fallet på 105 meter mellom Skjærsjøen og Maridalsvannet.
Oslomarka ligger i Oslofeltet, der de høyereliggende områdene består av permiske syenitter og i lavere strøk består av kambrosilurske skifre.


== Referanser ==
NM i ishockey 1962

NM i ishockey 1962 var det 23. norgesmesterskapet i ishockey. 
Vålerenga vant sitt andre norgesmesterskap.


== 1. divisjon 1961/62 ==
NM i ishockey 1963

NM i ishockey 1963 var det 24. norgesmesterskapet i ishockey. 
Vålerenga vant sitt tredje norgesmesterskap.


== 1. divisjon 1962/63 ==
Werner Heuser

Werner Heuser (født 11. november 1880 i Gummersbach, død 11. juni 1964 i Meerbusch-Büderich) var en tysk maler som klassifiseres som ekspresjonist eller ekspressiv realist.


== Liv og virke ==


=== Bakgrunn ===
Werner Heusers far var Franz Eugen Heuser (1847–1900) som var fabrikant i et spinneri. Moren var Eugenie (1849–1920), født Hoestermann.
Da Werner Heuser var ett år gammel forlot faren familien og dro til naboens hustru til New Braunfels i Comal County i Texas (USA). Hans dypt rystede mor overlot oppdragelsen av Werner og hans brødre Johann Peter Eugen (1873–1921) og Kuno (1876–1918) tidvis til entante, kalt Thekla, i Bonn.
Werner Heuser besøkte til 1896 gymnasiene i Bonn og Siegburg. Fra 1897 fylfte en læretid hos Villeroy & Boch, da bodde han gos en fetter i Merzig. Etter avslutning av denne utdannelsen dro Werner Heuser i 1900 til Düsseldorf.


=== Kunstnerkarriere ===
Heuser begynte ved kunstakademiet i Düsseldorf i 1900 der han studerte blant annet under  Johann Peter Theodor Janssen, Adolf Maennchen og Eduard Gebhardt, og senere studerte han i Dresden. Fra 1905 til 1914 bodde han i Roma, Paris og Sør-Frankrike, og fra 1914-1918 hadde han krigstjeneste. 1926-1937 var Heuser professor ved kunstakademiet i Düsseldorf.


==== Entartet ====
Et av Werner Heusers bilder ("Taufe" fra 1919) var blant de beslaglagte bildene som nazi-regimet til Adolf Hitler viste fram på den store "Entartete Kunst"-utstillingen i München, 1937. (14 andre arbeider er katalogisert som beslaglagt).  Hensikten med utstillingen var å latterliggjøre den modernistiske kunsten.


==== Etter annen verdenskrig ====
Fra 1946-1949 var Heuser direktør ved kunstakademiet i Düsseldorf, og var en sentral person for gjenoppbyggingen av akademiet etter krigen.


== Referanser ==


== Eksterne lenker ==
Artfacts.net Nettside med to verk av Werner Heuser.
NM i ishockey 1964

NM i ishockey 1964 var det 25. norgesmesterskapet i ishockey. 
Gamlebyen  vant sitt åttende norgesmesterskap.


== Sluttspillet ==
Se 1. divisjon 1963/64 for seriespillet.


== Omkamper om Norgesmesterskapet ==
Łazienki-palasset

Łazienki-palasset (polsk Pałac Łazienkowski, også kjent som «Palasset ved vannet» – Pałac na wodzie – eller «Palasset på øyen» – Pałac na Wyspie) er et nyklassisistisk palass i Łazienki-parken i Warszawa. Palasset ligger på en kunstig øy på en liten innsjø og er forbundet med land gjennom to klassisistiske søylebroer. 


== Historie ==

Palasset ble bygd av Stanisław August Poniatowski i årene 1772–1793 på grunnlag av Lubomirskis badehus. Badehuset ble opprinnelig bygd til Stanisław Herakliusz Lubomirski etter tegninger av Tylman van Gameren i årene 1680–1690. Det nye palasset ble derimot tegnet av Domenico Merlini og Johann Christian Kammsetzer, mens skulpturene og maleriene ble laget av blant annet Marcello Bacciarelli og Jan Bogumił Plersch. Det nybygde palasset hadde fra 1775 funksjon som kongelig residens. Om sommeren ble møter for polske intellektuelle (de såkalte «torsdagsmiddager») organisert her. 
Etter Poniatowskis død ble palasset overtatt av prins Józef Poniatowski og prinsesse Maria Poniatowska. Fra 1817 fungerte det som tsarresidens. I mellomkrigstiden ble palasset sammen med den omkringliggende parken overgitt til Den statlige kunstsamling. 
Under andre verdenskrig ble palasset brent ned av tyskerne. I samsvar med de tyske planene skulle palasset også sprenges i luften, og om lag tusen dynamitthull ble boret ut i palassmurene. Ved sin retrett rakk tyskerne imidlertid ikke å sette planen i live. Palasset ble gjenoppbygd under ledelse av arkitekten Jan Dądrowski i årene 1945–1965. Det rike palassindret ble rekonstruert etter krigsskadene. Palasset var til å begynne med en filial til Nasjonalmuseet, men ble senere i 1995 en selvstendig institusjon.
NM i ishockey 1966

NM i ishockey 1966 var det 27. norgesmesterskapet i ishockey. 
Vålerenga vant sitt femte norgesmesterskap.


== 1. divisjon 1965/66 ==
NM i ishockey 1965

NM i ishockey 1965 var det 26. norgesmesterskapet i ishockey. 
Vålerenga vant sitt fjerde norgesmesterskap.


== 1. divisjon 1964/65 ==
NM i ishockey 1967

NM i ishockey 1967 var det 28. norgesmesterskapet i ishockey. 
Vålerenga vant sitt sjette norgesmesterskap.


== Sluttspillet ==
Se 1. divisjon 1966/67 for seriespillet.
Vulkansk øybue

En vulkanbue er en rekke vulkanske øyer eller fjell dannet av platetektonikk der en tektonisk havplate forsvinner under en annen jordskorpeplate og danner magma. Det er to typer vulkanbuer. Havbuer (ofte kalt øybuer, en type øygruppe) og kontinentalbuer. For havbuer forsvinner en havplate under en annen havplate. Enkelte steder kan en finne begge typer vulkanbuer langs samme subduksjonssone om en plate forsvinner under en plate som begge er dekket av land og hav.
To klassiske eksempler på havbuer er Marianene vest i Stillehavet og De små Antiller vest i Atlanterhavet. Kaskadevulkanene vest i Nord-Amerika og Andesfjellene langs vestsiden av Sør-Amerika er eksempel på kontinentale vulkanbuer. Det beste eksempelet på vulkanbuer som strekker seg både til havs og over land er vulkanbuen som utgjør Aleutene og De aleutiske fjellene på Alaskahalvøya og Kuril-Kamtsjatka-buen som består av Kuriløyene og den sørlige Kamtsjatkahalvøya.


== Petrologi ==
I subduksjonssoner fører tapet av flyktige bestanddeler i platen som blir presset nedover til delvis smelting i mantelen og dette skaper kalkalkalisk magma med lav tetthet som stiger og trenger seg opp i litosfæren til platen over.
På siden av en øybue der platen blir presset under den andre får en en dyp og smal dyphavsgrop, som er grenseflate mellom de to platene. Denne gropen blir dannet ved at den subduserende platen drar med seg ytterkanten av den overliggende platen nedover. Det oppstår ofte jordskjelv langs disse subduksjonssonene med seismisk hyposenter dypt under øybuene. Disse skjelvene definerer Wadati-Benioff-soner.


== Eksempler ==


=== Kontinentale buer ===
Kaskadevulkanene
Alaskahalvøya og De aleutiske fjellene
Kamtsjatka
Andesfjellene


=== Øybuer ===
Aleutene
Kurilene
Japan og Ryukyuøyene
Izuøyene
Filippinene
Marianene
Tonga og Kermadecøyene
Ogasawaraøyene eller Boninøyene
Kreta og Dodekanesene
Andamanene og Nikobarene
Mentawaiøyene
Sundabuen
De små Sundaøyer
Tanimbar- og Kaiøyene
Salomonøyene
De små Antiller, inkludert Leewardøyene
Sør-Sandwichøyene


== Kilder ==
Subduction Zone Volcanism Arkivert 29. desember 2018 hos Wayback Machine.
Tectonics and Volcanoes of Japan
USGS: Island-Arc, Oceanic, and Continental Volcanoes


== Eksterne lenker ==
(en) Volcanic arcs – kategori av bilder, video eller lyd på Commons
SpeedMonster

SpeedMonster er en berg-og-dal-bane i fornøyelsesparken Tusenfryd.
SpeedMonster åpnet i april 2006. Banen innebar en investering på over 70 millioner kroner og er den største i parkens 26-årige historie. Med 6 000 hestekrefter i ryggen akselererer passasjerene fra 0 til 90 km/t på 2,2 sekunder. Speedmonster er laget av Intamin AG. Kanonen som var på Liseberg til sesongen 2016 er en lignende modell fra den sveitsiske produsenten med samme type tog og skinner, men forskjellig utforming av selve banen.


== Banen ==
SpeedMonster begynner med en kort tur ut av stasjonen, der toget blir koblet på utskytningskabelen. Deretter blir det skutt ut, akkompagnert av lyden av en dragster. Etter utskytningen går toget inn i en norsk loop, et element som var unikt for SpeedMonster frem til 2008, da berg-og-dal-banen Fahrenheit i Hersheypark i USA fikk et tilsvarende element. 
Ulikt andre berg-og-dal-bane-elementer starter norskloopen på banens høyeste punkt, der sporet snus opp ned før toget dykker ned, tilsvarende andre halvpart av en vanlig loop. Derfra går det opp igjen til vogna atter er opp ned, før den skrus riktig vei igjen og farer ned i en 270 graders sving, som ender i en bakke gjennom norskloopen. Derfra svinger sporet mot høyre, der banen går inn i to S-baker, med kraftige, laterale G-krefter. Helt mot slutten går banen opp ned for tredje gang i en korketrekker, før den snur 90 grader og avslutter med en strekning magnetbremser.
NM i ishockey 1968

NM i ishockey 1968 var det 29. norgesmesterskapet i ishockey. 
Vålerenga vant sitt sjuende norgesmesterskap.


== Sluttspillet ==
Se 1. divisjon 1967/68 for seriespillet.
Subduksjonssone

En subduksjonssone er et grenseområde i litosfæren der to litosfæreplater kolliderer med hverandre hvorpå den ene platen tvinges ned under den andre (såkalt subduksjon) og synker ned i mantelen. I en subduksjonssone dannes dyphavsgroper, øybuer og fjellkjeder. Subduksjonssoner er områder som er geologisk aktive med mange jordskjelv og vulkaner. Det er i disse områdene som  tsunamier vanligvis dannes.


== Se også ==
Platetektonikk
Spredningssone
Transformforkastning
Jorden


== Eksterne lenker ==
(en) Subduction – kategori av bilder, video eller lyd på Commons
Kritisk temperatur

Kritisk temperatur brukes i fysikken om den temperaturen som fører til en termodynamisk 
faseovergang, slik at stoffet har en fase over den kritiske temperaturen og en annen under den kritiske temperaturen.
Et  eksempel er dannelse av en superledende fase, hvor noe er 
et vanlig metall over den kritiske temperaturen og en superleder under den kritiske temperaturen.
Belweder

Belweder (polsk Pałac Belwederski, fra italienske bello og vedere – «vakker» og «å se») er et klassisistisk palass i Łazienki-parken i Warszawa, og var tidligere residensen til Polens president.


== Historie ==
Palasset ble bygd på 1700-tallet og tilhørte Stanisław August Poniatowski. Fra 1818 var det residensen til storhertug Konstantin Pavlovitsj, som flyktet fra Warszawa under novemberoppstanden i 1830. Etter første verdenskrig, da Polen gjenvant sin selvstendighet, var palasset setet til Józef Piłsudski fra 1926 til 1935. 
Under andre verdenskrig var palasset setet til Hans Frank, generalguvernøren i det okkuperte Polen, i årene 1939–1945. Etter krigen ble palasset overtatt av den kommunistiske lederen Bolesław Bierut som bodde her i årene 1945–1952. Belweder var presidentresidens mellom 1989 og 1994 etter kommunismens fall. 
I dag tilhører palasset presidentkanselliet og brukes til representative formål. På grunn av de historiske konnotasjoner blir det gjerne brukt til seremonier av militær karakter, for eksempel under generalnominasjoner. Palasset fungerer også som residens for statsoverhoder eller andre viktige gjester ved offisielle besøk. Presidenten residerer derimot i Presidentpalasset.
Band of Horses

Band of Horses er et amerikansk indie rock band opprettet i Seattle i 2004 av Ben Bridwell, Chris Early og Tim Meinig. Det tok ikke lang tid før også Ben Bridwell's tidligere kollega i Carissa's Wierd, Mat Brooke, ble en del av bandet. Mat Brooke sies å være Ben Bridwell's mentor og hovedmannen bak debutalbumet Everything All the Time og singelen The Funeral, selv om Brooke selv benekter dette. Brooke forlot bandet kort tid etter at debutalbumet ble sluppet for å satse på sitt eget bandprosjekt, Grand Archives. Band of Horses har for tiden platekontrakt med Columbia Records da de gikk fra Sub Pop i 2009.
Bandet ble startet av Ben Bridwell (gitar, vokal) og Mat Brooke (gitar) etter at deres tidligere band Carissa's Wierd ble oppløst. De fikk raskt stor framgang og fikk platekontrakt med Sup Pop etter at de på egen hånd hadde gitt ut en EP i 2005. Debutalbumet Everything All the Time ble tatt opp i 2005 av produsent Phil Ek og utgitt 3. mars 2006. 13. juli 2006 opptrådte de på The Late Show with David Letterman, men uten Mat Brooke som forlot bandet 25. juli 2006 for å satse på sitt andre band Grand Archives.


== Diskografi ==


=== Album ===
2006 – Everything All the Time
2007 – Cease to Begin
18. mai 2010 – Infinite Arms
2012 – Mirage Rock 
2016 – Why Are You OK
2022 – Things Are Great


=== EP ===
2005 – Limited Edition Tour EP


=== Singler ===
2006 – The Funeral
2006 – The Great Salt Lake
2007 – Is There a Ghost
2008 – No One's Gonna Love You


== Referanser ==


== Eksterne lenker ==
Offisielt nettsted 
(en) Band of Horses – kategori av bilder, video eller lyd på Commons 
(en) Band of Horses på Internet Movie Database 
(en) Band of Horses på Apple Music 
(en) Band of Horses på Discogs 
(en) Band of Horses på MusicBrainz 
(en) Band of Horses på SoundCloud 
(en) Band of Horses på Spotify 
(en) Band of Horses på Songkick 
(en) Band of Horses på Last.fm 
(en) Band of Horses på Genius — sangtekster 
(en) Band of Horses på AllMusic 
Band of Horses på Twitter 
Band of Horses på Facebook 
Band of Horses på Instagram 
Band of Horses på YouTube 
Band of Horses på YouTube 
Band of Horses på Myspace 
Sub Pops hjemmeside
Kadomske orogenese

Kadomske orogenese var en tektonisk hendelse eller serie av hendelser sent i Neoproterozoikum, omkring 650-550 millioner år siden, som antagelig omfattet dannelse av fjellkjeder. Denne foregikk ved kanten av Gondwana kontinentet, omfattet en eller flere kollisjoner av øybuer og dannelse av ny jordskorpe ved en subduksjonssone. Orogenesen ommfattet antagelig terrengene omkring Avalonia, Armorica og Iberia. Bergarter som ble erodert i orogenesen, er funnet i flere områder i Europa, deriblant nordlige deler av Frankrike, de engelske Midlands, sørlige Tyskland, Böhmen, sørlige Polen og sørvestlige del av Iberiahalvøya. Navnet kommer fra Cadomus, Latinsk navn for Caen, nordlige Frankrike.


== Kilder ==
(no) Kadomske orogenese i Store norske leksikon